CELEX: 32005D0649
Language: sk
Date: 2005-04-13 00:00:00
Title: Rozhodnutie Európskeho parlamentu a Rady č. 649/2005/ES z 13. apríla 2005, ktorým sa mení a dopĺňa rozhodnutie č. 1419/1999/ES o akcii Spoločenstva na podporu podujatia Európske hlavné mesto kultúry na roky 2005 až 2019

4.5.2005   
            
            
               SK
            
            
               Úradný vestník Európskej únie
            
            
               L 117/20
            
         ROZHODNUTIE EURÓPSKEHO PARLAMENTU A RADY č. 649/2005/ES
   z 13. apríla 2005,
   ktorým sa mení a dopĺňa rozhodnutie č. 1419/1999/ES o akcii Spoločenstva na podporu podujatia Európske hlavné mesto kultúry na roky 2005 až 2019
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 151,
   so zreteľom na návrh Komisie,
   so zreteľom na stanovisko Výboru regiónov (1),
   konajúc v súlade s postupom ustanoveným v článku 251 zmluvy (2),
   keďže:
   
               (1)
            
            
               Rozhodnutie Európskeho parlamentu a Rady č. 1419/1999/ES z 25. mája 1999 o akcii Spoločenstva na podporu podujatia Európske hlavné mesto kultúry na roky 2005 až 2019 (3) bolo prijaté s cieľom upozorniť na bohatstvo, rôznorodosť a spoločné črty európskych kultúr a prispieť k tomu, aby sa európski občania navzájom lepšie spoznali.
            
         
               (2)
            
            
               Príloha I k rozhodnutiu č. 1419/1999/ES ustanovuje chronologické poradie, v akom môžu členské štáty predkladať nominácie na toto podujatie. Uvedená príloha sa obmedzuje na členské štáty v čase prijatia rozhodnutia 25. mája 1999.
            
         
               (3)
            
            
               Článok 6 rozhodnutia č. 1419/1999/ES uvádza, že toto rozhodnutie môže byť revidované najmä s ohľadom na budúce rozšírenie Európskej únie.
            
         
               (4)
            
            
               Z dôvodu rozšírenia v roku 2004 je dôležité, aby aj nové členské štáty mohli predložiť v krátkej lehote nominácie v rámci akcie Európske hlavné mesto kultúry bez zmeny poradia ostatných členských štátov, tak aby sa v členských štátoch od roku 2009 až do ukončenia tejto akcie Spoločenstva mohli každý rok vyberať dve hlavné mestá.
            
         
               (5)
            
            
               Rozhodnutie č. 1419/1999/ES by sa preto malo zmeniť a doplniť,
            
         ROZHODLI TAKTO:
   Článok 1
   Rozhodnutie č. 1419/1999/ES sa týmto mení a dopĺňa takto:
   
               1.
            
            
               Vkladá sa toto odôvodnenie, ktoré znie:
               
                           „12a)
                        
                        
                           keďže finančné dôsledky tohto rozhodnutia by sa mali zohľadniť takým spôsobom, aby sa zabezpečilo dostatočné a primerané financovanie Spoločenstva na určenie dvoch Európskych hlavných miest kultúry;“;
                        
                     
         
               2.
            
            
               Článok 2 ods. 1 sa nahrádza takto:
               1.   „Mestá v členských štátoch sa určia ako Európske hlavné mesto kultúry v poradí, ktoré je stanovené v zozname uvedenom v prílohe I. Až do roku 2008 vrátane sa určenie vzťahuje na jedno mesto členského štátu, ktorý je uvedený v zozname. Od roku 2009 sa určenie vzťahuje na jedno mesto každého členského štátu, ktorý je uvedený v zozname. Chronologické poradie stanovené v prílohe I sa môže zmeniť po vzájomnej dohode medzi príslušnými členskými štátmi. Každý členský štát postupne predloží svoju nomináciu jedného alebo viacerých miest Európskemu parlamentu, Rade, Komisii a Výboru regiónov. Táto nominácia sa predkladá najneskôr štyri roky pred začiatkom daného podujatia a môže byť k nej priložené aj odporúčanie príslušného členského štátu.“;
            
         
               3.
            
            
               Príloha I sa nahrádza textom, ktorý je uvedený v prílohe k tomuto rozhodnutiu.
            
         Článok 2
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   Uplatňuje sa od 1. mája 2004.
   
      V Štrasburgu 13. apríla 2005
      
         
            Za Európsky parlament
         
         
            predseda
         
         J. P. BORRELL FONTELLES
      
      
         
            Za Radu
         
         
            predseda
         
         J. SCHMIT
      
   
   
      (1)  Ú. v. EÚ C 121, 30.4.2004, s. 15.
   
      (2)  Stanovisko Európskeho parlamentu z 22. apríla 2004 (zatiaľ neuverejnené v úradnom vestníku), spoločná pozícia Rady z 21. októbra 2004 (Ú. v. EÚ C 25 E, 1.2.2005, s. 41) a pozícia Európskeho parlamentu z 22. februára 2005 (zatiaľ neuverejnená v úradnom vestníku).
   
      (3)  Ú. v. ES L 166, 1.7.1999, s. 1.
   PRÍLOHA
   PORADIE OPRÁVNENIA NOMINOVAŤ „EURÓPSKE HLAVNÉ MESTO KULTÚRY“
   
               2005
            
            
               Írsko
            
            
                
            
         
               2006
            
            
               Grécko (1)
               
            
            
                
            
         
               2007
            
            
               Luxembursko
            
            
                
            
         
               2008
            
            
               Spojené kráľovstvo
            
            
                
            
         
               2009
            
            
               Rakúsko
            
            
               Litva
            
         
               2010
            
            
               Nemecko
            
            
               Maďarsko
            
         
               2011
            
            
               Fínsko
            
            
               Estónsko
            
         
               2012
            
            
               Portugalsko
            
            
               Slovinsko
            
         
               2013
            
            
               Francúzsko
            
            
               Slovensko
            
         
               2014
            
            
               Švédsko
            
            
               Lotyšsko
            
         
               2015
            
            
               Belgicko
            
            
               Česká republika
            
         
               2016
            
            
               Španielsko
            
            
               Poľsko
            
         
               2017
            
            
               Dánsko
            
            
               Cyprus
            
         
               2018
            
            
               Holandsko (1)
               
            
            
               Malta
            
         
               2019
            
            
               Taliansko
            
            
                
            
         
      (1)  Rada pre kultúru a audiovíziu na svojom zasadaní 28. mája 1998 zobrala na vedomie zmenu poradia medzi Gréckom a Holandskom v súlade s článkom 2 ods. 1 rozhodnutia č. 1419/1999/ES.